અમદાવાદ: કોમર્શિયલ ટેક્સ ડિપાર્ટમેન્ટના રિટાયર્ડ આસિસ્ટન્ટ કમિશ્નરે પોતાની લિવ-ઈન પાર્ટનરની પુત્રી અને જમાઈ સામે 25 લાખ રૂપિયાની છેતરપિંડીની ફરિયાદ નોંધાવી છે. સેટેલાઈટ વિસ્તારના શ્યામલ રો હાઉસમાં આવેલા પ્રતિષ્ઠા અપાર્ટમેન્ટમાં રહેતા 61 વર્ષીય ભૂપેન્દ્ર ઠક્કર સાથે વેજલપુર વિસ્તારમાં ઘર અપાવવાના નામે ઠગાઈ થઈ છે. ભૂપેન્દ્રભાઈએ પોલીસને જણાવ્યું કે, ગયા વર્ષે 9 ફેબ્રુઆરીથી તે કપિલા ગજ્જર સાથે લિવ-ઈનમાં રહે છે. ભૂપેન્દ્ર ઠક્કરની પત્નીનું 6 વર્ષ પહેલા નિધન થયું છે.